માનવમિત્ર, ગુજરાત : ઇ-મેમો ફરી થરૂ થતા લોકો ટ્રાફિકનાં નિયમોનું પાલન કરતા જોવા મળી રહ્યા છે. ગુજરાતમાં મુખ્ય ચાર શહેરોમાં ઇ-મેમો ફરી શરૂ કરવામાં આવ્યો છે. જેમાં અમદાવાદ, રાજકોટ, વડોદરા અને સુરત શહેરનો સમાવેશ કરવામાં આવ્યો છે. અમદાવાદ શહેરની વાત કરીએ તો ટ્રાફિકનાં નિયમોની ઐસી કી તૈસી કરતા વાહનચાલકો માટે આ કાન પકડીને નિયમોનું પાલન કરવાની ફરજ પાડવામાં આવી છે. શરૂઆતનાં પહેલા દિવસની વાત કરીએ તો લગભગ 1000 ઇ-મેમો ફટકારવામાં આવ્યા છે. જો કે આ ઇ-મેમોનો અમદાવાદનાં ઘણા વિસ્તારોમાં ભારે વિરોધ જોવા મળી રહ્યો છે, ત્યારે ગૃહમંત્રી પ્રદિપસિંહ જાડેજાનાં ફોટા સાથે ‘સ્માર્ટ સિટી બનતા પહેલા ઇ-મેમો નહીં’ આ મેસેજ સોશિયલ મીડિયામાં ઝડપથી વાયરલ થઇ રહ્યો છે.